stanford-oval/wikipedia huggingface dataset:
עוזי בן יצחק

| --- | --- |
אין תמונה חופשית
 מדינה:  ישראל 
 צאצאים:  גונן בן יצחק 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד פלחה"ן צנחנים  מפקד גדוד 409  מפקד עוצבת חצי האש  מפקד המרכז הלאומי לאימונים ביבשה  מפקד אוגדה 220  ראש מטה פיקוד המרכז  מפקד אוגדת יהודה
 פעולות ומבצעים
   מלחמת ששת הימים     מלחמת ההתשה     מלחמת יום הכיפורים     מבצע שלום הגליל     המערכה ברצועת הביטחון   האינתיפאדה הראשונה
 עיטורים
   עיטור המופת     צל"ש אלוף
 תפקידים אזרחיים
 מנהל בכיר בעמידר
 
עוזי בן יצחק הוא קצין צה"ל בדימוס בדרגת תת-אלוף, בעל צל"ש אלוף ועיטור המופת.
קורות חייו

בן יצחק הוא בן קיבוץ כברי. התגייס לצה"ל והחל קורס טיס, אך נשר ממנו והתנדב לסיירת מטכ"ל, לאחר שרואיין ליחידה על ידי מפקדה, אברהם ארנן. לאחר טירונות צנחנים החל מסלול לוחם ביחידה והיה אחד החיילים הבולטים בצוות. עם סיום המסלול יצא לקורס קציני חי"ר, ובסיומו שב ליחידה והיה למפקד צוות מצטיין. הוא פיקד על צוות של היחידה במהלך ליל הבארות ובמהלך פעולת סמוע. על אחד המבצעים שבהם השתתף כמפקד צוות בסיירת עוטר בצל"ש אלוף, וב-1967 הוענק לו צל"ש הרמטכ"ל שהומר לעיטור המופת. לאחר מכן עבר לחטיבת הצנחנים ושירת כמפקד פלוגה מבצעית, פלוגת מסלול, ומפקד פלחה"ן צנחנים. בשנת 1969, במבצע רביב, שימש כמפקד כוח תפיסת ראש החוף בצליחת התעלה.
בעקבות תאונת דרכים עבר הסבה לשריון, ושירת כמפקד פלוגה וסגן מפקד גדוד בחטיבה 401. במלחמת יום הכיפורים היה בלימודים במכללה הבין-זרועית לפיקוד ולמטה ובמינוי חירום מפקד גדוד מילואים 409 של חטיבה 600. הגדוד בפיקודו התגייס בימ"ח בשדה תימן ונשלח לחזית המצרית במסגרת אוגדה 143. בשלב הבלימה ב-9 באוקטובר, הדף גדוד טנקים מחטיבה 14 המצרית במתחם "חמדיה" תוך כדי פגיעה ב-35 טנקי אויב. ביום למחרת נשלח הגדוד לכיוון תעלת סואץ, בשלב זה נפגע הטנק בו שהה ונהגו, אמנון אברמוביץ', נפצע קשה. בן יצחק החליף טנק והמשיך להילחם באזור תעוז "טלוויזיה". יומיים לאחר מכן לחם הגדוד בקרב החווה הסינית ובהמשך פיקד על הגדוד בקרבות במתחם "מיסורי".
לאחר המלחמה מונה למפקד גדוד 52 בחטיבה 401, ובהמשך שירת כקצין אג"ם של אוגדה 162 ומפקד חטיבה 204. במלחמת לבנון הראשונה שירת כמפקד חטיבה 409, חטיבת מילואים מובחרת של הצנחנים. כוח "יוסי" החדיר לעומק השטח שבשליטת הסורים את חטיבת הצנחנים בפיקוד בן יצחק, דבר שיצר חיץ בין הדרג הקדמי לעורפי במערך הסורי. כל הכוחות שנכנסו למרחב עליו שלטה החטיבה, ובהם שרידי חטיבה 76 הנסוגים, כוחות חטיבה 47 וכוחות טנקי T-72 של חטיבה 81 מדיוויזיה 3 ואפילו מספר מסוקי קרב, נכנסו לשטח ההשמדה שיצרה החטיבה מעמדות במורדות המזרחיים של ג'בל ברוך, והושמדו בלי יכולת לדווח מה פגע בהם. במהלך הקרבות השתתפו הצנחנים במארב נ"ט והשמידו אחד עשר טנקים מדגם T-72 של הצבא הסורי.
ב-1983 הקים את מרכז אימוני הנ"ט (מרנ"ט), ובשנים 1983 עד 1985 פיקד על בסיס האימון ליחידות שדה (באלי"ש) ועל אוגדה 220. יצא ללימודים בארצות הברית, וב-1986 מונה לראש מטה פיקוד המרכז. השתחרר משירות הקבע ובאוקטובר 1988 מונה במסגרת שירות המילואים, למפקד אוגדת יהודה (720), שהייתה האחראית על הביטחון השוטף באזור חברון, בית לחם ופאתי ירושלים. מילא תפקיד זה עד יולי 1990. בנוסף שימש כמנהל בכיר בעמידר, החברה הלאומית לשיכון בישראל.
חיים אישיים

בן יצחק נשוי לרונית. אחד מילדיו הוא עו"ד גונן בן יצחק, לשעבר אחד ממפעיליו של הנסיך הירוק, וממקימי תנועת המחאה "חוזה חדש" הידועה בשמה "Crime Minister".
הערות שוליים

↑  אבנר שור, חוצה גבולות, הוצאת כנרת זמורה ביתן, 2008, עמ' 150
↑  עיטור המופת שהוענק לסגן עוזי בן יצחק, באתר הגבורה
עיטור המופת שהוענק לעוזי בן יצחק, באתר "בעוז רוחם" של אגף כוח האדם בצה"ל
↑  גל פרל פינקל, הטנקים נראו "כמו אחרי מלחמה", אך האנשים – פלדה, באתר זמן ישראל, 27 באוגוסט 2020.
↑  עוזי בן יצחק באתר אוגדת יהודה.
↑  אלישיב שמשי, ולא אשוב עד כלותם, הוצאת משרד הביטחון, 2005, עמוד 87.
↑  אסף זגריזק, חבריו לנשק של אמנון אברמוביץ' הזדעזעו מהמתקפות: "הוא דוגמה ללוחם בצה"ל", באתר ynet, 31 באוקטובר 2016
גולן יוכפז וענת דוידוב, "אמנון היה גיבור וחזר מהמוות לחיים", באתר 103fm,‏ 12 ביולי 2021
↑  עמירם אזוב, צליחה, 60 שעות באוקטובר 1973, הוצאת דביר, 2011, עמוד 86.
↑    גל פרל פינקל, ‏מלחמת יום הכיפורים הייתה מלחמת עולם בזעיר אנפין, בעיתון מקור ראשון, 25 בספטמבר 2020.
↑  אריה שמואלביץ, מרדכי גיחון, יהודה ואלך, זירת קרב: קרבות הכרעה בארץ־ישראל, העמותה הישראלית להיסטוריה צבאית ליד אוניברסיטת תל אביב, 2007, עמ' 369
↑  בני מיכלסון, ‏קרב הבקעא, שריון 27, דצמבר 2007, עמ' 62, באתר "יד לשריון".
↑  יוסי פלד, איש צבא (כתבה: רונית ורדי), תל אביב: "ספרית מעריב", 1993, עמודים 263-264.
↑  פירות ההבקעה בבקעת הלבנון, מתוך האתר יד לשריון.
↑  עפר שלח ויואב לימור, שבויים בלבנון, האמת על מלחמת לבנון השנייה, הוצאת ידיעות ספרים, 2007 עמוד 327: "בדקות האחרונות שלפני הפסקת האש השמיד מארב קרקעי של החטיבה אחד עשר טנקי טי- 72; זה היה המפגש הראשון של טילים מתוצרת ארצות הברית עם הטנק החדיש ביותר שייצרה ברית המועצות באותה עת, כה חדיש עד שאיש לא היה בטוח שטילי ה"עורב" אכן יחדרו את שריונו."
↑  ניקול קראו, "מזכירתו של יו"ר עמידר לשעבר העידה במשפטו: 'הייתה לי תחושה של בזבוז'", הארץ, 8 ביולי 1996.
פורטיס (יצרן שעונים)

FORTIS Flieger Chronograph
פורטיס (Fortis Uhren AG) היא יצרנית שעוני יד שווייצרית.
החברה נוסדה בשנת 1912. בשנת 1926 החלה לייצר ולשווק את השעון הראשון בעולם הנטען מעצמו. השעון המיר את תנועות היד של העונד לאנרגיה קינטית שהפעילה את השעון.
מאז 1994 מייצרת החברה שעוני יד שפותחו ביחד עם סוכנות החלל הרוסית. היא מספקת שעונים לקוסמונאוטים של רוסיה הנשלחים למשימות בתחנת החלל הבינלאומית.
פופרד (נהר)

| --- | --- |

נהר הפופרד בפולין
 מידע כללי
 אורך:  169.8 ק"מ
 ספיקה ממוצעת:  22.3 מ"ק לשנייה
 אגן ניקוז:  2,077 קמ"ר
 מוצא:  הרי הטטרה בסלובקיה
 יובלים:  Krupá, Lomnický potok, Kamienka, Jakubianka, Malý Lipník, Veľký Lipník, Rieka, Krížny potok, Toporský potok, Hromadná voda, Velický Potok, Studený potok, Hincov potok, Holumnický potok, Slavkovský potok, Mlynica, Veľký Šum, Kežmarská Biela voda, Vrbovský potok 
 שפך:  נהר הדונייץ
 מדינות באגן הניקוז:  סלובקיה ופולין
 
 תוואי הנהר במפת פולין
 
פופרד (בפולנית וסלובקית: Poprad; בגרמנית: Popper)
הוא נהר באורך 169.8 קילומטרים הזורם לכיוון צפון מזרח מצפון סלובקיה לדרום פולין. השיפוע הממוצע של הפופרד הוא 9.6%. לפופרד אופי הררי המתבטא בזרימה דלילה בחורף וחזקה באביב (מאי, יוני). הספיקה הממוצעת ליד פיבניצ'נה זדרוי היא 22.3 מטר מעוקב לשנייה. בחמלניקצה נמדדה ספיקה ממוצעת של 14.766 ממ"ק לשנייה, עם מקסימום של 917.0 ממ"ק לשנייה ומינימום של 2.240 ממ"ק לשנייה. על הפופרד תחנה הידרו-חשמלית אחת קטנה המשמשת לייצור חשמל.
גאוגרפיה

מוצא הפופרד הוא בהרי הטטרה הגבוהים. הפופרד זורם דרומה ואחר כך מזרחה אל פופרד, במקביל לכביש 18, ומשם הוא זורם צפונית מזרחית במקביל לכביש 67 דרך קז'מרוק ובהמשך לאורך כביש 77 לסטרה ליובובניה. משם מתפתל הפופרד מזרחה במקביל לכביש 68, דרך פלבץ' ואורלוב אל הגבול בין פולין וסלובקיה ליד ללוכוב וצ'ירץ'. החלק של פופרד הנמצא בסלובקיה הוא באורך 107.2 קילומטר. מנקודה זאת ולאורך כ-31.1 קילומטר זורם הפופרד צפונית מערבית ומהווה את הגבול בין פולין לסלובקיה. ליד מנישק שעל הפופרד נפרד הפופרד מהגבול וזורם צפונה, במקביל לכביש 87, דרך פיבניצ'נה זדרוי וריטרו לנובי סונץ', לידו הוא נשפך לתוך הדונייץ. קטע זה בפולין הוא באורך של כ-31.5 קילומטר.
הפופרד הוא הנהר הסלובקי היחיד הזורם לכיוון צפון והוא מנקז כ-2000 קילומטרים רבועים של סלובקיה לכיוון הים הבלטי, בעוד שאר השטח של סלובקיה מנוקז דרומה אל הדנובה. חלק נכבד מהחלק הפולני של הפופרד כלול בשמורת טבע.
הפופרד משמש לשיט עבור נופשים ותיירים. בהסכם בין פולין וצ'כוסלובקיה משנת 1958 הוסכם שלאורך הגבול בין המדינות תוכל כל אחת מהמדינות להשיט תיירים לאורך הפופרד בתנאי שהשיט ייעשה ביום והתיירים לא יעברו לגדה שבשליטת המדינה השנייה אלא באתרים עליהם הוסכם בין המדינות.
בשנות ה-80 וראשית שנות ה-90 של המאה ה-20, הפופרד היה בין הנהרות הקטנים המזוהמים ביותר באירופה. איכות המים השתפרה הודות להקמת 4 מכוני טיהור בפולין ו-17 מכוני טיהור בסלובקיה, וסגירה של שני מפעלים מזהמים. אולם, במדידות שנעשו בשנים 1999–2006, נמצא שהפופרד בקטע בו הוא זורם לאורך הגבול בין פולין לסלובקיה עדיין היה מזוהם ביותר עם רמות גבוהות של מזהמים מיקרו-ביולוגיים (קוליפורמים) וליד צ'ירץ' גם עם פוספטים. מדידות בפולין בשנת 1991 העלו ש 53 מתוך 62.6 הקילומטרים של פופרד בפולין היו מזוהמים עד מזוהמים מאוד.
הערות שוליים

↑  PRELIMINARY ASSESSMENT OF TRANSBOUNDARY RIVERS DISCHARGING TO THE BALTIC SEA AND THEIR MAJOR TRANSBOUNDARY TRIBUTARIES, 25-27 Jun 2007, United Nations Economic and Social Council, Page 9
↑  Surface Water Exploitation, Slovak environmental agency Web Site
↑  Agreement Between the Government of the Czechoslovak Republic and the Government of the Polish People's Concerning the Use of the Water Resources in Frontier Waters, Signed at Prague, 21 March 1958; in force on 7 August 1958, International Water Law Project Web Site
↑  PRELIMINARY ASSESSMENT OF TRANSBOUNDARY RIVERS DISCHARGING TO THE BALTIC SEA AND THEIR MAJOR TRANSBOUNDARY TRIBUTARIES, 25-27 Jun 2007, United Nations Economic and Social Council, Page 11
↑  Quality of Boundary Waters of Poprad and Dunajec Rivers, aquamedia
↑  River Water Quality, Slovak environmental agency
↑  2005-2006 Water quality report, Slovensky Hydrometerologicky Ustav
↑  WATER QUALITY INDEX APPLIED TO RIVERS IN THE VISTULA RIVER BASIN IN POLAND, Page 41
| --- | --- |
בקרת זהויות :  NLI: 987007546293905171  NKC: ge881034  VIAF: 242733242   WorldCat (עם VIAF): 242733242
פוסה כספיאנית

| פוסה כספיאנית |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלבי ים
סוג:: פוסה
מין:: פוסה כספיאנית
שם מדעי
 Pusa caspica ‏גמלין, 1788
תחום תפוצה


פוסה כספיאנית (שם מדעי: Pusa caspica) הוא כלב ים מהסוג פוסה, אשר מצוי בסכנת הכחדה. הפוסה הכספיאנית חיה באזור הים הכספי ולחופיו, ומצויה גם באיים ובקרחונים שבים. בקיץ, מגיעים כלבי הים אף לקצה הנהרות וולגה ואורל, וגם נודדים דרומה למים העמוקים והקרירים שבדרום הימה.
תיאור

כלבי ים בוגרים ממין זה שוקלים כ-86 ק"ג ואורכם 126-129 מ'. הנקבות קטנות יותר אם כי הם מתבגרות בקצב מהיר יותר - עד גיל 10 כשהזכרים גדלים עד לגיל 30 או 40. מבנה גולגולתם מעידה כי הם קרובי משפחה של הפוסה הבאיקלית, החיה בסיביר.
הם מתקבצים בחבורות גדולות בחופים בצפון הים הכספי למטרות רבייה. הם יכולים לצלול עד עומק 50 מ' למשך דקה, אך נצפו במים עמוקים יותר. הם ניזונים מדגים שונים החיים בימה כמו דגי מליח, קברנוניים, קרפיונים, דג סמלט, דגים מהסוג Sander והדג Atherina boyeri וכן מסרטנים. הם ניזונים מ2-3 ק"ג דגים ביום.
הפוסות הם הטורפים הראשיים של הימה, למרות שהם מאוימים מעיטמים ומזאבים בעת שהם עולים לחוף. אך האיום העיקרי שלהם הוא מאנשים הבונים אתרי נופש ליד המושבות שלהם, מזהמים את הימה ואת דגיה וצדים את כלבי הים. בעיה נוספת היא מחלת הכלבלבת הממיתה הרבה כלבי ים ומדלדלת את מספרם.
ראו גם

פוסה טבעתית
הים הכספי
הערות שוליים

↑  פוסה כספיאנית באתר הרשימה האדומה של IUCN
פארק אלרטון (אילינוי)

| --- | --- |

בית האחוזה
 מידע כללי
 תאריך הקמה:  1946 
 בעלות:  מערכת האוניברסיטאות של אילינוי, Robert Allerton 
 נתונים ומידות
 שטח:  6 קמ"ר
 מיקום
 מדינה:  ארצות הברית ארצות הברית
 מיקום:  Willow Branch Township 
 קואורדינטות:  39°59′53″N 88°39′00″W﻿ / ﻿39.998°N 88.65°W﻿ / 39.998; -88.65
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פארק אלרטון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פארק אלרטון(למפת אילינוי רגילה) ספרינגפילד שיקגו אורורה רוקפורד ג'ולייט פאוריה ווקיגן ויסקונסין ימת מישיגן  איווה מיזורי קנטקי אינדיאנה מי.פארק אלרטון(למפת אילינוי מוגדלת) ספרינגפילד שיקגו אורורה רוקפורד ג'ולייט פאוריה ווקיגן ויסקונסין ימת מישיגן  איווה מיזורי קנטקי אינדיאנה מי.פארק אלרטון
 
פארק אלרטון (באנגלית: Allerton Park) הוא פארק המשתרע על פני 6 קמ"ר, מרכז טבע, ומרכז כנסים הממוקם בסמוך לעיר מונטיצ'לו שבמדינת אילינוי בארצות הברית. הפארק ובית האחוזה שבו החוות (באנגלית The Farms) נבנו ועוצבו על ידי איש העסקים, מעצב הגנים ואוסף האומנות רוברט אלרטון ושותפו לחיים ג'ון גרג אלרטון. בשנת 1946 העביר ג'ון גרג אלרטון את הבעלות על שטח הפארק לידי אוניברסיטת אילינוי באורבנה-שמפיין.
בשטח הפארק עובר נהר סנגמון והשטח הטבעי בפארק מוכר כאתר טבע לאומי. בשנת 2007 הוערך מספר המבקרים בפארק בכמאה אלף מבקרים בשנה.
היסטוריה

השטח נקנה במאה ה-19 על ידי סוחר הבקר סמואל אלרטון, מייסד הבנק הראשון של שיקגו ושוק הבשר של שיקגו. בנו, רוברט אלרטון, ירש את השטח ובחר לשנותו לאחוזה כפרית. רוברט אלרטון היה בעל עניין רב באומנות ועיצוב גנים. רוברט טייל ברחבי אירופה יחד עם הארכיטקט ג'ון בורי מפילדלפיה כדי למצוא השראה לעיצוב האחוזה החדשה. מקור ההשראה העיקרי לאחוזה ולפארק היה לבסוף בית האם של הרוזן של דיסרט על גדת התמזה מחוץ ללונדון.
האחוזה נבנתה בשנת 1900 מתוכניות של בורי. רוברט החל לאסוף פסלים ורעיונות לעיצוב הגנים בשנות העשרים יחד עם שותפו לחיים ג'ון גרג אלרטון.
המשבר הכלכלי של סוף שנות העשרים, ועלויות מלחמת העולם השנייה הביאו לכך שהאלרטונים לא יכלו להמשיך להחזיק את האחוזה בכוחות עצמם. בשנת 1946 העביר רוברט אלרטון את האחוזה ושטח הפארק לידי אוניברסיטת אילינוי באורבנה-שמפיין כמקום חינוכי ומחקרי.
הגנים הצפוניים

הפארק מחולק באופן טבעי על ידי נהר סנגמון לאזור צפוני ודרומי. החלק הצפוני כולל את אחוזת אלרטון בעלת 40 החדרים שנבנתה בשנת 1990; גן צרפתי באורך 400 מטרים, וגן פסלים באורך שני קילומטרים הנמתח מערבית לגן הצרפתי.
הגנים הצפוניים > זמר השמש

גן הפסלים מסתיים בפסל זמר השמש, שפוסל מברונזה על ידי קארל מילס בשנת 1929 והוצב במקומו הנוכחי בשנת 1932. גובהו של הפסל חמישה מטרים ומשקלו טונה.
רוברט וג'ון אלרטון ראו את הפסל המקורי לראשונה בנמל מול הארמון הלאומי של סטוקהולם. בעת ביקור בגנו של מילס ראו השניים העתק קטן יותר של הפסל אך ללא ידיים וראש וחשבו כי מידותיו יתאימו לספריית האחוזה. רוברט ביקש ממילס להכין לו העתק של הפסל שבגנו אך שיהיה בעל ראש וזרועות "כמו הפסל שבנמל". מילס ככל הנראה לא הבין את כוונתו של רוברט, כיוון שהוא שלח לשניים העתק בגודל מקורי של הפסל בנמל.
הפסל הועבר למרחק של כשלושה קילומטרים מן האחוזה עצמה לאחר שכשהועמד לצד המבנה, הגיע ראש הפסל לחלון חדר השינה שבקומה השנייה.
הפסל המקורי הוא פרשנותו של מילס לשיר "שיר לשמש" של המשורר השוודי אסיאס טגנר. השיר מתאר את השמש כמלאך שנפל ואינו עולה ללא שיר בכל בוקר. מילס לקח את השיר הנוצרי והוסיף לו אלמנטים מתוך המיתולוגיה היוונית. זמר השמש בגרסתו של מילס הוא אל השמש אפולו והוא מוקף על ידי תשע המוזות.
ג'ון גרג אלרטון, שעיצב את הגן והמבנה שעליו הוצב הפסל, שאב את ההשראה לעיצוב ממקדש השמיים בבייג'ינג.
בשנת 2007 עבר הפסל שיקום בעלות של 39,000 דולרים אמריקאים להסרת כתובות גרפיטי ולשיקום הפטינה של הפסל.
הגנים הצפוניים > מותו של הקנטואר האחרון

פסלו של אנטואן בורדל מציג את מותו של הקנטאור האחרון כסמל למות הפגניזם. הפסל הועבר לאלרטון בשנת 1929 לאחר שהועבר בטעות ליפן שנתיים לפני כן. הפסל נמצא מערבית לאחוזה בליבו של השטח המיוער. הוא הוגדר כממצא רב הערך ביותר של הפארק.
ניתן למצוא את מוטיב מות הקנטאור האחרון בספרות, במוזיקה ובפיסול ברחבי העולם המערבי.
הגנים הצפוניים > הגנים

שטח של כשמונה מאות מטרים מכיל את גני האחוזה. הגנים כוללים מערכת גני פסלים, פרחים ושיחים. 
במרכז הגנים ניצב העתק קטן של אדם, פסלו של אוגוסט רודן. הפסל המקורי נמצא במכון האמנות של שיקגו. כמו כן ניתן למצוא העתקים של ונוס ושל שלוש הגרציות של אנטוניו קנובה ועוד.
השמורה הדרומית

חלקו הדרומי של הפארק נותר כשמורת שטח פתוח כל עוד היה בבעלות האלרטונים. כיום נכבשו בשטח שבילי הליכה המובילים מחניות סביב הפארק אל הנחל. השבילים כולם מסומנים ובחלקם יש אף שלטים המסבירים על חקלאות השיטפונות של מרכז אילינוי. האזור כולל גם 200 מטרים רבועים של אזור ערבה משוקמת. שטח זה שוקם בשנות החמישים של המאה ה-20 וכיום מגיע לבגרות.
טבע

הפארק מכיל 31 מיני עצים, למעלה מ-1,032 זני פרחים, ו- 154 זני ציפורים ובעלי חיים שונים, חלקם מינים בסכנת הכחדה.
הערות שוליים

↑  Fliege, Stu (2002). Tales and trail of Illinois. University of Illinois Press.
↑  Carl Milles - New York Times
↑  The News-Gazette (Champaign, Illinois). Sun Singer sculpture removed for restoration. June 16, 2007.
↑  Herald & Review (Decatur, Illinois). Allerton Park's Sun Singer statue returns to pedestal following restoration July 28, 2007.
↑  Robert Allerton Park
| --- | --- |
בקרת זהויות :  VIAF: 315146751   WorldCat (עם VIAF): 315146751 
זמר השמש
מותו של הקנטאור האחרון
שדירת המוזיקאים הסינים
פורמליזם (מתמטיקה)

הפורמליזם (בעברית: הצרנה) הוא מתודה מתמטית, שמהווה מלבד שיטת עבודה גם פילוסופיה ותפיסה כוללת לגבי מהות המתמטיקה.
הפורמליזם כשיטה

הפורמליזם כשיטה מתייחס למערכת המשוואות, הנוסחאות, הסימנים וחוקי ההסקה, שבאמצעותם תורה מתמטית מביעה את הטענות שלה. לפי שיטה זו, ניתן לתאר אותה על ידי הצרנה שלה (רישומה והצגתה באמצעות סמלים ועצמים של התאוריה) ואז להסיק ממנה מסקנות על ידי הפעלה מכנית של כללי הלוגיקה עליה. אף שזו אינה דרך פעולה נוחה להוכחת טענות חדשות, היא יעילה כאמצעי לאישוש נכונותן של טענות קיימות (אם ניתן להצרין את ההוכחות הקיימות עבורן), ולחיפוש מכני של הוכחות חדשות (למשל, באמצעות מחשב).
השימוש הידוע ביותר (לקהל הרחב) בהצרנה הוא הצרנת טענות לוגיות לשם ניתוח המבנה והתוקף שלהן. שיטה זו שימושית במיוחד כדי לטפל בשאלות היגיון במבחנים דוגמת הפסיכומטרי.
הפורמליזם כשיטה > דוגמה להצרנה

לדוגמה, נראה את שאלת ההיגיון הבאה:
רוני ייקח מטרייה.
אם לא יֵרד גשם, רוני לא ייקח מטרייה.
אם לא יֵרד גשם, רוני ייקח מטרייה.
אם רוני לא ייקח מטרייה, סימן שלא יֵרד גשם.
התשובה הנכונה היא תשובה 4.
הסבר:
אם נסמן את הביטוי "יֵרד גשם" ב- R ואת הביטוי "רוני ייקח מטרייה" ב- U, אזי ההצרנה של "אם יֵרד גשם, רוני ייקח מטרייה" היא  \ R\rightarrow U ( R גורר  U).
כעת נצרין את התשובות:
\ U
\ \lnot R\rightarrow \lnot U
\ \lnot R\rightarrow U
\ \lnot U\rightarrow \lnot R
מבחינה לוגית, רק תשובה 4 שקולה להצהרה המקורית, ובפרט, היא היחידה שנובעת ממנה.
את השקילות הנ"ל אפשר לוודא ישירות באמצעות טבלת אמת.
להסברים מפורטים יותר בנושא זה, ראו בערך תחשיב הפסוקים.
הרחבה > שקילות

ניקח לדוגמה את המשפט: "כל הילדים שותים פטל".
היפוך סדר הטענות: "כל הילדים שותים פטל" ← "כל מי ששותה פטל הוא ילד".
הוספת המילה 'רק' או גריעת המילה 'רק': "כל הילדים שותים פטל" ← "רק הילדים שותים פטל".
הפיכת טענות לשליליות או לחיוביות: "כל הילדים שותים פטל" ← "כל מי שלא ילד לא שותה פטל".
אם עשינו שתיים מהפעולות האלו – המשפט שקול.
תרגיל:
עבור הטענה "כל ספרי המדע הוזלו", מצא את הטענה השקולה לה:
כל מה שהוזל הוא ספרי מדע.
כל מה שלא הוזל אינו ספרי מדע.
רק ספרי מדע הוזלו.
יש ספרים שהוזלו.
הרחבה > יחס טרנזיטיבי

אם  a גורר את  b ו- b גורר את  c, הרי ש- a גורר את  c.
התזה האקסיומטית

האסכולה הפורמליסטית אימצה את התזה האקסיומטית של דויד הילברט, הטוענת כי המתמטיקה היא הנוסחאות הקונקרטיות עצמן, שהן אוסף עצמים קונקרטיים המהווים 'אותיות', ולא משמעות כלשהי שנייחס לנוסחאות. כלומר, לעצמי המתמטיקה אין שום משמעות כי הם לא מורים על שום דבר מלבד עצמם. כדי להשיג מצב כזה, פיתח הילברט שיטה של "הגדרה מקופלת", בה העצמים המתמטיים מוגדרים בשלמות על ידי האקסיומות אותן הם מקיימים (ראו למשל: נקודה גאומטרית). כאשר הילברט ניגש לנסח את התזה הזאת הוא הושפע מאוד מעמנואל קאנט ומטרתו הייתה להעניק למתמטיקה ולמשפטיה ודאות מוחלטת ושלמות (כלומר: התורה המתמטית מכילה רק את מה שהמתמטיקאי מכניס לתוכה, כך שהוא יכול להכירה באופן שלם ובלתי אמצעי).
על סמך תזה זו פיתח הילברט מפעל שלם, שמטרתו היה לבסס את המתמטיקה במסגרת ההצרנה (פורמליזציה) המלאה שלה וניסוח ריגורוזי ומקיף של האקסיומות העומדות בבסיסה. תוכנית זאת התגלתה כחסרת תוחלת, אחרי שהלוגיקן האוסטרי קורט גדל הוכיח את משפטי האי-שלמות שלו, שהוכיחו שאי אפשר לנסח תורה אקסיומטית המכילה את האריתמטיקה, שתהיה גם עקבית וגם שלמה (כלומר, שכל טענה ניתן להוכיח או להפריך במסגרת האקסיומות; או במילים אחרות: לא קיים משפט אמיתי שאי-אפשר להוכיח באמצעות האקסיומות). תגלית זו הנחיתה מכת מוות על התוכנית של הילברט.
אף על פי שהפורמליזם כשל כפילוסופיה יסודית ומקיפה, הוא פרח ביותר כשיטת עבודה וכחלק מהתרבות המתמטית.
ראו גם

מתמטיקה
ריגורוזיות
פילוסופיה של המתמטיקה
פילוסופיה של המדע
שלוש מהפכות קופרניקניות
מערכת פורמלית
עמירן שקלים

עמירן שקלים (נולד ב-23 במרץ 1988) הוא כדורגלן עבר ישראלי ששיחק בעמדת המגן השמאלי.
קריירה

שקלים החל לשחק כדורגל במחלקת הנוער של מכבי תל אביב, וב-22 בפברואר 2007 ערך את הופעת הבכורה שלו בקבוצה הבוגרת, כשנכנס כמחליף במשחק מול מכבי חיפה במסגרת גביע הטוטו. גם בעונה שלאחר מכן שותף במשחקי גביע הטוטו, אך לא שיחק בליגה במדי הקבוצה. בקיץ 2008 הושאל להפועל כפר סבא מהליגה הלאומית, וב-27 בספטמבר 2008 הבקיע את שער הבכורה שלו בקריירה, בתיקו 1–1 נגד מכבי הרצליה.
בקיץ 2009 חזר למכבי תל אביב, אך לא שותף במשחקי הקבוצה, ובחלון העברות של ינואר 2010 הושאל להפועל פתח תקווה. ב-1 במאי 2010 ערך את הופעת הבכורה שלו בליגת העל, בניצחון 1–2 על הפועל נצרת עילית. אף על פי שלא זכה לדקות משחק רבות בפתח תקווה נשאר במועדון בסיום העונה, ובעונת 2010/2011 ערך במדיה 16 הופעות בליגת העל.
בקיץ 2011 הושאל שקלים להפועל ראשון לציון. ב-24 בנובמבר 2011 הבקיע את שער הבכורה שלו בליגת העל, בתיקו 1–1 נגד הפועל רמת השרון, ובסיום העונה ירד עם הקבוצה לליגה הלאומית. בקיץ 2012 הושאל שוב להפועל פתח תקווה, לאחר שירדה לליגה הלאומית, וב-31 בדצמבר 2012 הבקיע צמד בניצחון 5–1 נגד מכבי הרצליה.
בקיץ 2013 שוחרר ממכבי תל אביב וחתם במועדון ספורט אשדוד. לאחר שלא זכה לדקות משחק רבות, שוחרר מאשדוד בתום העונה וחזר להפועל פתח תקווה, לאחר שעלתה בחזרה לליגת העל. בעונת 2014/2015 ערך 15 הופעות במדי הקבוצה, ובסופה ירד עמה לליגה הלאומית.
ביולי 2016 חתם שקלים בהפועל רמת השרון מהליגה הלאומית, במדיה הבקיע שני שערים בעונת 2016/2017. בקיץ 2017 חזר לקדנציה שלישית בהפועל פתח תקווה, ובעונת 2017/2018 כבש שני שערים בליגה הלאומית.
ב-3 ביולי 2018 חתם שקלים בהפועל תל אביב, לאחר שחזרה לליגת העל. ב-8 באוגוסט 2018 ערך את הופעת הבכורה שלו במועדון, כשנכנס כמחליף במשחק מול מ.ס. אשדוד במסגרת גביע הטוטו, ובליגה שותף בארבעה משחקים בעונת 2018/2019.
ב-29 ביוני 2019 הודיע שקלים על פרישה ממשחק פעיל.
הערות שוליים

↑  המגן עמירן שקלים חתם בקבוצה ויצטרף לסגל, באתר הרשמי של הפועל תל אביב, 3 ביולי 2018
↑  מאור רחמני, ‏עמירן שקלים פרש: מרגיש שזה הזמן הנכון, באתר ONE‏, 30 ביוני 2019
פורמליזם משפטי

פורמליזם משפטי הוא זרם בתאוריה של המשפט, הרואה במשפט מערכת סגורה של כללים אשר יש להפעיל באופן שיטתי, כוללני ועקבי. לפי התפיסה הפורמליסטית, הכרעות משפטיות מבוססות על כללים, אותם יש לגזור מכללים מופשטים יותר. פורמליסטים סבורים כי יש לבסס הכרעות משפטיות על ניתוח פורמלי של הכללים המשפטיים ולכן אין להוסיף לניתוח הלוגי שיקולים ערכיים חיצוניים.
נהוג לכנות כ"פורמליסט" משפטן אשר מיישם ומפרש את החוק על פי לשונו הכתובה ומבלי לבחון את המהות או הערכים העומדים ביסוד אותו חוק. אך כינוי זה אינו מתאר את הגישה הפורמליסטית, שכן הניתוח הפורמליסטי מבוסס על כללים משפטיים מופשטים המשקפים ערכים. בנוסף, הפורמליסטיים מקפידים על ניתוח לוגי סדור, ומעדיפים אותו גם על פני החוק הכתוב (ולכן מבחינתם אין הכרח כי הפסיקה תתבסס על חוק כתוב, כל עוד היא מיושמת באופן עקבי על פי אותם כללים).
תפקידם של המוסדות המשפטיים > הרשות השופטת והרשות המחוקקת

בעוד שהניתוח הפוזיטיבי רואה בחוקה כנורמה העליונה ביותר, אשר מעניקה את הכוח והלגיטימיות לחוקים, הפורמליזם המשפטי מתבסס על ניתוח לוגי של אינדוקציה ודדוקציה ולכן ניתן משקל פחות לקיומה של הוראה חוקית או סמכות מוסדית עליה מבוססת הנורמה. הפורמליזם המשפטי התפתח בעיקר בארצות המשפט המקובל ולכן החקיקה נתפסת כחריג ולא כתופעה מרכזית המעצבת את המשפט. כיוון שהמשפט המקובל התפתח בעיקר דרך פסיקות בתי המשפט, גישה זו מתמקדת בעבודתו של השופט ולא בהליך החקיקה, אשר משקף לעיתים פשרות פוליטיות או חקיקה למטרות פרטניות. לכן, הפורמליזם משקף גישה שמרנית, לפיה המשפט מתפתח באופן איטי והדרגתי באמצעות דדוקציות ואינדוקציות המבוססים על מהלכים לוגיים שבוצעו בעבר (תקדימים), אך ללא מהפכות או שינויים קיצוניים. הפורמליזם משקף את מסורת המשפט המקובל בכך שבחירת נציגים לרשות המחוקקת אינה אמורה לשנות את הכללים הרחבים החולשים על המערכת המשפטית בכללותה. לכן, גם התערבות של המחוקק אמורה להיות מדודה, ללא שינוי מהותי של הזכויות והחובותשל הפרטים באופן שאינו מתיישב עם המערכת ההיררכית והמדעית של הכללים.
תפקידם של המוסדות המשפטיים > שופטים ומשפטנים

השופט וחוקרי המשפט נתפסים כ"מדעני משפט" אשר תפקידם לגלות את המשפט, אך לא ליצור אותו. אין מקום להשקפת עולם נורמטיבית, שכן הכללים המשפטיים הבסיסיים מוכרים ומקובלים על כולם. על כן, יש לגלות כללים אשר מוצאים ביטוי בפסיקות בתי המשפט (אינדוקציה) ולמצוא תשובות לשאלות על בסיס כללים שכבר ידועים לנו (בדרך של דדוקציה). בהתבסס על עקרונות זרם זה, תפיסת התפקיד של השופט היא מצומצמת. השופט נדרש להפעיל את המשפט הקיים ולא ליצור משפט חדש. על כן, השופט נתפס כמשפטן אשר כל המידע נגיש לו, ולא כסופר אשר יוצר משהו חדש. לכן הפורמליסט ידחה מכל וכל אפשרות של חקיקה שיפוטית. גם הפורמליזם מוכן להכיר בכך שקיימים עקרונות מנחים במשפט, אך הפנייה אליהם תיעשה במקרים חריגים ביותר, כאשר לא ניתן למצוא פתרון משפטי בכללים הקיימים. זאת בניגוד לאנטי-פורמליזם, תפיסה אשר רואה את עקרונות העל כשזורים בתוך המערכת עצמה. האנטי-פורמליסט יידרש לעקרונות העל בכל שאלה משפטית, על מנת להגיע לתוצאה אשר תואמת עקרונות וערכים אלו.